A Bizottság 1709/74/EGK rendelete
(1974. július 2.)
egyes árucikkeknek a Közös Vámtarifa 20.06 B. I. alszáma alá történő besorolásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre;
tekintettel a legutóbb a Brüsszelben 1972. január 22-én aláírt, az új tagállamoknak az Európai Gazdasági Közösséghez és az Európai Atomenergia-közösséghez történő csatlakozásáról szóló szerződéshez mellékelt csatlakozási okmány [1] által módosított, a Közös Vámtarifa szerinti nómenklatúra egységes alkalmazásához szükséges intézkedésekről szóló 1969. január 16-i 97/69/EGK tanácsi rendeletre [2], és különösen annak 3. cikkére,
mivel a Közös Vámtarifa szerinti nómenklatúra egységes alkalmazásának biztosítása érdekében rendelkezéseket kell hozni a többek között csokoládétermékek készítéséhez használt, átmenetileg vízben és etilal-koholban tartósított cseresznye besorolásáról;
mivel a legutóbb az 1974. június 25-i 1615/74/EGK tanácsi rendelettel [3] módosított 1968. június 28-i 950/68/EGK tanácsi rendelethez [4] mellékelt Közös Vámtarifa 08.11 vámtarifaszáma tartalmazza az "ideiglenesen tartósított (pl. kéndioxidgázzal, sós lében, kénes vízben vagy más tartósító oldatban), de közvetlen fogyasztásra nem alkalmas gyümölcs"-öt;
mivel a brüsszeli nómenklatúrához csatolt "magyarázó megjegyzésekből" egyértelműen kiderül, hogy a fent nevezett 08.11 vámtarifaszám azokra a gyümölcsökre vonatkozik, amelyeket kizárólag annak érdekében tartósítottak ideiglenesen, hogy a használat előtti szárítás és tárolás alatt tartósítsák, feltéve, hogy ebben az állapotban közvetlen fogyasztásra alkalmas marad; mivel következésképpen azok a gyümölcsök nem tartoznak ez alá a vámtarifaszám alá, amelyeket oly módon kezeltek, hogy azok nem alkalmasak azonnali fogyasztásra;
mivel a víz és etilal-kohol keverékében elhelyezett cseresznye, mely alkoholtartalma elegendő ahhoz, hogy meghatározott ideig tartósítsa a gyümölcsöt, ezért nem tekinthető közvetlen fogyasztásra alkalmatlannak; mivel az így kezelt cseresznyét nem lehet a 08.11 vámtarifaszám alá besorolni;
mivel másrészről a Közös Vámtarifa 20.06 B. alszáma a másként elkészített vagy tartósított, közvetlen fogyasztásra alkalmas gyümölcsre vonatkozik, hozzáadott alkoholtartalommal;
mivel következésképpen a fent nevezett cseresznye a Közös Vámtarifa 20.06 B. I. alszáma alá tartozik;
mivel az e rendeletben szereplő intézkedések összhangban vannak a Közös Vámtarifa szerinti nómenklatúrával foglalkozó bizottság véleményével,
ELFOGADTA EZT A RENDELETET:
1. cikk
Az etilal-kohol és víz keverékében tartósított cseresznyét közvetlen fogyasztásra alkalmas gyümölcsként a Közös Vámtarifa következő alszáma alá kell besorolni:
20.06 | Más módon elkészített vagy tartósított gyümölcs, cukor vagy más édesítőanyag hozzáadásával is: B.Más:I.Alkohol hozzáadásával |
2. cikk
Ez a rendelet az Európai Közösségek Hivatalos Lapjában való kihirdetését követő 21. napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1974. július 2-án.